kardosdrur/scandi-wiki huggingface dataset:
Kim Stanley Robinson

Kim Stanley Robinson (født 25. marts 1952 i Waukegan, Illinois) er en amerikansk science fiction-forfatter, bedst kendt for sin prisbelønnede Mars-trilogi.

I sit forfatterskab beskæftiger Robinson sig jævnligt med temaer som økologi og sociologi, og mange af hans romaner lader til at være direkte resultater af hans egne videnskabelige fascinationer, som eksempelvis femten års forskning og en livslang interesse for planeten Mars, kulminerende med hans bedst kendte romaner.

Liv og virke 
I 1974 blev Robinson bachelor i litteratur fra University of California, San Diego. I 1975 blev han master, svarende til kandidat, i engelsk fra Boston University. I 1982 blev han Ph.d. i engelsk fra University of California, San Diego. Hans doktordisputats, The Novels of Philip K. Dick, blev udgivet i 1984.

Robinson er en enthusiatisk bjergbestiger, hvilket har haft en stærk indflydelse på flere af hans værker, særligt Antarctica, Mars-trilogien, Green Mars (en novelle i The Martians) og Forty Signs of Rain.

Han blev gift med miljøkemikeren Lisa Howland Nowell i 1982; de har to sønner. Robinson har boet i Californien, Washington, DC og Schweiz (i 1980'erne). Han bor nu i Davis, Californien.

Mars-trilogien 
Trilogien er "hård" science fiction og handler om den første kolonisering af Mars, af en gruppe videnskabsfolk og ingeniører. De tre bind i serien er Red Mars, Green Mars og Blue Mars, hvor titlerne markerer de ændringer, der sker med planeten i løbet af bøgerne.

Historien begynder med, at de første Mars-kolonister forlader Jorden i 2027, og dækker de næste tohundrede års fremtidshistorie. Trilogien beskriver udførligt videnskab, sociologi og poltik, og hvordan disse realistisk udvikler sig i løbet af fortællingen.

Eksterne henvisninger 

 
 Korte beskrivelser af Robinsons romaner (på engelsk)

Science fiction-forfattere fra USA
Emiliano Mercado del Toro

Emiliano Mercado del Toro (født 21. august 1891, død 24. januar 2007) var med sine 115 år den ældste mand i verden (pr. 21. april 2006).

Mercado del Toro var den ældste i en søskendeflok på tre. Han kæmpede under 1. verdenskrig fra 1914 til 1918 og var en af de sidste overlevende deltagere i krigen. I 1993 blev den da 102-årige Mercado del Toro hædret af den amerikanske præsident Bill Clinton.

Mercado del Toro levede til sidst på et plejehjem i Puerto Rico. Han fik aldrig selv børn eller blev gift, men glædede sig over sin familie.

Han var med i Guinness Rekordbog som den ældste nulevende mand.

Referencer 

Ældste mennesker i nyere tid
Personer fra Puerto Rico
Verdensrekordindehavere
David Brin

David Brin (født 6. oktober 1950 i Glendale, Californien) er en amerikansk science fiction-forfatter. Brin har både være konsulent hos NASA og undervist i fysik.

Uddannelse 
I 1973 blev Brin Bachelor of Science i astronomi fra California Institute of Technology (Caltech). I 1978 blev han Master of Science (svarende til en dansk kandidat-grad) i anvendt fysik fra University of California, San Diego. I 1981 blev han Doctor of Philosophy (Ph.d.) i rumvidenskab fra University of California, San Diego.

Forfatterskab 
Brin er bedst kendt for sine to Uplift-trilogier, hvor det galaktiske samfund "løfter" alle intelligente respirerende livformer "op" til samfundet. I Uplift-romanernes univers repræsenterer menneskeheden en anomalitet, da der ikke er en kendt velgører som har løftet dem op. Dermed mangler menneskeheden en grundlæggende forståelse og værdsættelse af spindsfindighederne ved den galaktiske kultur.

Hans roman The Postman blev filmatiseret under samme navn med Kevin Costner i hovedrollen.

Sammen med Gregory Benford og Greg Bear skrev Brin en trilogi, der fortæller noget af forhistorien til Isaac Asimovs Stiftelsen-serie. Brin skrev det sidste bind i trilogien.

Eksterne henvisninger 

 Officiel hjemmeside 

Science fiction-forfattere fra USA
María Esther Capovilla

María Esther Capovilla (14. september 1889 – 27. august 2006) var fra 9. december 2005 til sin død verdens ældste levende person. Hun blev 116 år.

María Esther Capovilla voksede op i en fin familie. Faktisk var det en overklassefamilie, der var meget interesserede i kunst.
I 1917 blev hun gift med en officer fra militæret som døde i 1949. De fik sammen 5 børn. De 2 ældste er døde, men 3 lever stadig; (Hilda på 81 år), (Irma på 79 år) og sønnen (Anibal på 77 år). Hun havde oven i det 11 børnebørn, 20 oldebørn og 2 tipoldebørn.

Da hun i 1989 fyldte 100 år var hun lige ved at dø, men blev reddet, og fejlede ikke siden noget med helbredet indtil hun blev ramt af influenza i 2006. Selv 15 år efter kunne hun stadig se tv, gå en tur uden rulator og læse avisen, hendes datter Hilda boede sammen med hende.
I marts 2006 blev det så offentliggjort, at hun ikke længere kunne læse avisen eller gå uden to hjælpere, samtidig med hun ikke snakkede så meget mere.

Personer fra Ecuador
Verdensrekordindehavere
Elizabeth Bolden

Elisabeth "Lizzie" Bolden (15. august 1890 – 11. december 2006) var den ældste person i verden. Hun levede i USA indtil sin død i december 2006.

Oprindeligt hed hun Jones til efternavn, men da hun blev gift i 1908 tog hun efternavnsskiftning til Bolden efter sin mand Lewis Bolden. De fik sammen 7 børn, men kun 2 lever stadig; (Esther Rhodes på 89 år) og (Mamie Brittmon på 85 år)
En offentliggørelse viste, at Elisabeth Bolden nåede at få 40 børnebørn, 75 oldebørn, 220 tip-oldebørn og 75 tip-tip-oldebørn, mens hun stadig levede. 

Indtil sin død levede hun på et plejehjem i Memphis, men kunne ikke tale de sidste par år ifølge hendes familie.

Ældste mennesker i nyere tid
Personer fra USA
Julie Winnefred Bertrand

Julie Winnefred Bertrand  (16. september 1891 – 18. januar 2007) var den ældste person i Canada på det tidspunkt hun døde. Hun er den, som har levet længst i Canadas historie, lige før Marie-Louise Meilleur, som blev 117 år.

Bertrand var til sidst ved godt helbred, og kunne selv klæde sig af og på dagligt og nød ofte et glas vin. Derudover var hendes hukommelse rigtig god, og hun kunne genkende de fleste af sine venner. Den 16. september 2005 fejrede hun 114 års fødselsdag på plejehjemmet i Montreal. 2 år senere døde Julie Bertrand i en alder af 115 år.

Personer fra Canada
Ældste mennesker i nyere tid
Personer fra Montreal
Shrewsbury

Shrewsbury er en engelsk by, der er hovedby (County town) i grevskabet Shropshire, 15 km øst for den walisiske grænse.

Shrewsbury har ca. 70.000 indbyggere. Shrewsbury & Atcham borough har ca. 96.000 indbyggere.

En af Englands længste floder Severn løber igennem og gennemskærer byen, på en sådan måde at byens centrum ligger som en 'bobbel' i floden.

Shrewsbury blev grundlagt i år 800, og dens navn stammer fra det angelsaksiske 'Scrobbesbyrig' som betyder fortet i kratlandet.
Det var lidt nord for centrum i bydelen Battlefield at et berømt slag stod i 1403 hvor Kong Henry IV mødte den rebelske Henry 'Hotspur' Percy fra Northumberland.
Centrum er stadig præget af de trange middelalderlige stræder, og der er stadig en del gamle huse, hvilket får centrum til at fremstå som et af Englands smukkeste.

Shrewsbury er også kendt som blomsterbyen, og det ses tydeligt 120.000 m² store 'The Querry'

Tillige er byen hjemsted for Shrewsbury Town F.C. som lige nu spiller i League Two i den engelske liga.

 
County towns i Storbritannien
Busko-Zdrój

Busko-Zdrój ( ) er en by i Polen, i voivodskabet świętokrzyskie . Indbyggertallet i byen var i 2004 17.363.

Byens historie går tilbage til det 1100-tallet, da en boplads af hyrder opstod omkring områdets kirke.

 areal: 12,28 km²
 befolkning: 17.363 (2004)
 beliggenhed: 50°28' N 20°43' E
 telefonkode: (+48) 41

Byer i Polen
SEB

SEB har flere betydninger:

 SEB (musikgruppe) – en musikgruppe, der vandt MGP 2006.
 Skandinaviska Enskilda Banken – en svensk bank, der bruger navnet SEB Bank.
Source

Source er en 3D-spilmotor udviklet af Valve Corporation. Motoren fik sin debut i 2004 med udgivelsen af Counter-Strike: Source, kort efterfulgt af Half-Life 2 og har været i aktiv udvikling lige siden. 

Source blev skabt til first-person shooters, men er også blevet brugt til rollespil, side-scroller-, puslespil, MMORPG-, shoot 'em up og real-time strategy-spil.

Nævneværdige teknologier 
Direct3D-rendering på Microsoft Windows PC'er, Xbox og Xbox 360.
OpenGL-rendering på Mac OS X og PlayStation 3.
High dynamic range rendering (HDR) - introduceret i Half-Life 2: Lost Coast.
Lag-kompenserende, client server netværksmodel.
Netværk og Bredbånd-effektiv fysikmotor. Source benytter en stærkt modificeret udgave af Havok-fysikmotoren.
Skalerbar multiprocessorunderstøttelse.
Ansigtsanimationssystem: Et stort antal af menneskelige og ikke-menneskelige ansigtsudtryk. Systemet har haft to opdateringer siden udgivelsen af Half-Life 2.
Dynamiske 3D-skader.

Kilder og referencer 
Valves website omkring Source-motoren

Referencer 

Spilmotorer
Valve Corporation
Otto Hesse

Ludwig Otto Hesse (født 22. april 1811 i Königsberg, død 4. august 1874 i München) var en tysk matematiker.

Hesse studerede i sin hjemby Königsberg ved Carl Gustav Jakob Jacobi og habiliterede sig her i 1840. Han var i en periode fysik- og kemilærer og gennem længere tid privatdozent, til han ansattes i Heidelberg i 1856 og 12 år senere i München.

Hesse beskæftigede sig hovedsageligt med analytisk geometri og determinanter. Han har lagt navn til Hessematricen.

Eksterne henvsininger 

 

Geometere
Matematikere fra Tyskland
Tyskere i 1800-tallet
Personer fra Königsberg
RMS Olympic

RMS Olympic (på jomfrurejse 1911) britisk oceanskib, det første af en serie på tre, de to andre var Titanic og Britannic. Skibet blev bygget på Harland & Wolff skibsværft for White Star Line. Hun var ved sin søsætning det største skib, der nogensinde var blevet bygget og det mest luksuriøse før søsterskibet RMS Titanic.

I 1911 kolliderede skibet med et britisk militærskib. Ombord var Violet Jessop, der også var ombord da både Titanic og Britannic sank.

Hun gennemlevede første verdenskrig – og bidrog med en bemærkelsesværdig sænkning af en ubåd og transport af over 200.000 soldater. Hun blev pga. sit "held" senere kaldt "gamle Trofast".

RMS Olympic, som navngav klassen af de 3 skibe – endte sin karriere i 1935. RMS Olympic blev solgt til Sir John Jarvis for £100.000 til ophugning. Dette skaffede arbejde for mange hårdt trængte briter i over 2 år i Jarrow. Den sidste del af skroget slæbtes til Inverkeithing i Fife (Skotland) for endelig ophugning i 1937. Hendes udsmykninger blev solgt på auktion, og nogle af dem kan i dag ses på White Swan Hotel i England.

Eksterne kilder/henvisninger 
 

Skibe fra Storbritannien
Oceanskibe
Royal Mail
Jesper Petersen

Jesper Petersen (født 25. august 1981) er en dansk politiker, der siden 2021 er uddannelses- og forskningsminister. Han er medlem af Folketinget for Socialdemokratiet og var partiets politiske ordfører 2019-2021. Siden 2. november 2022, hvor statsminister Mette Frederiksen overdrog regeringens afskedsbegæring til Dronningen, har han virket som fungerende uddannelses- og forskningsminister.

Tidligere var Petersen medlem af Folketinget for Socialistisk Folkeparti og dette partis politiske ordfører 2011-2013. Han er også tidligere næstformand for SF. Petersen skiftede parti fra SF til Socialdemokratiet i 2013.

Jesper Petersen er født og opvokset i Hammelev ved Vojens og blev student fra Haderslev Katedralskole i 2000. I 2007 blev han bachelor i statskundskab fra Københavns Universitet. Fra 2000 til 2001 arbejdede han som lærervikar i Vojens Kommune og har desuden arbejdet for Center for Ungdomsforskning.

Privat er Jesper Petersen bosiddende på Vesterbro i København med sin kæreste og deres søn.

Politisk karriere 
Det politiske engagement begyndte i 1997 som aktiv i Socialistisk Folkepartis Ungdoms lokalafdeling i Vojens/Haderslev. I 1998 blev Jesper Petersen valgt til SFUs landsledelse, og fra 2004 til 2006 var han landsformand for SFU. Han var første gang i 2001 opstillet til Folketinget for SF. 

Jesper Petersen blev valgt til Folketinget for Socialistisk Folkeparti i Sønderborgkredsen (Sydjyllands Storkreds) ved valget i 2007 og var fra valget 2011 sit partis politiske ordfører. På grund af uenigheder om den politiske kurs forlod Jesper Petersen 19. marts 2013 SF og meldte sig ind hos Socialdemokraterne. Han tog sit mandat med sig og ændrede dermed styrkeforholdet mellem SF og S.

Siden 2021 har han været uddannelses- og forskningsminister i Mette Fredriksens S-regering. 

Udover frivilligt politisk arbejde har Jesper Petersen været frivillig leder i Hammelev Sogns UngdomsForenings (HSUF) badmintonafdeling som ungdomstræner.

Referencer

Eksterne henvisninger 
 Jesper Petersens hjemmeside 
 
 
 Jesper Petersens blog på politiken.dk
 Jesper Petersens YouTube-kanal

Folketingsmedlemmer i 2000'erne
Tidligere folketingsmedlemmer fra SF
Formænd for Socialistisk Folkepartis Ungdom
Folketingsmedlemmer i 2010'erne
Nuværende folketingsmedlemmer fra Socialdemokraterne
Personer i Kraks Blå Bog
Regeringen Mette Frederiksen I
Danske ministre fra Socialdemokraterne
Uddannelses- og forskningsministre fra Danmark
Personer fra Haderslev
Studenter fra Haderslev Katedralskole
Jakob Nørhøj

Jakob Nørhøj (15. februar 1976 i Haslev – 6. januar 2010) var en dansk politiker, der var næstformand for SF fra 2005 til sin død og desuden partiets folketingskandidat i Hvidovrekredsen.

Nørhøj har studeret russisk og historie på Aarhus Universitet. Han har blandt andet undervist på Testrup Højskole. 

Fra 2000 til 2002 var han formand for SF Ungdom og blev senere medlem af SF's hovedbestyrelse. Politisk tilhørte han den såkaldte børnebande af unge EU-skeptikere. Han deltog engageret i det europæiske arbejde, senest i De Europæiske Grønnes valgkamp op til Europa-Parlamentsvalget 2009.

En obduktionsrapport konkluderede, at han døde som følge af svære hjerte- og hjertekarforandringer.

Kilder 

 SF's næstformand er død  Politiken.dk 7. januar 2010

Eksterne henvisninger 
 

Formænd for Socialistisk Folkepartis Ungdom
Tidligere folketingskandidater fra SF
Syllable OS

Syllable OS er et frit software hobby styresystem til Intel x86 Pentium og kompatible processorer. Dets formål er at skabe et letanvendeligt skrivebordsstyresystem for brugeren i hjemmet og det lille kontor. Det opstod som en kodeforgrening af det stillestående AtheOS i juli, 2002.

Det har sin egen webbrowser (Webster), e-mail-klient (Whisper), medieafspiller, IDE, samt mange andre programmer.

Syllable har bl.a.:

 sit eget 64-bit journaliserende filsystem, AtheOS File System (almindeligvis forkortet AFS – ikke at forveksle med det distribuerede netværksfilsystem Andrew File System (AFS)). Det er modelleret efter BFS (BeOS File System), men er ikke BFS
 et objektorienteret API skrevet i C++
 et objektorienteret grafisk skrivebordsmiljø med sin helt egen GUI-arkitektur, som ikke arver fra tidligere styresystemer
 en stor grad af POSIX-understøttelse
 mange oversatte programmer (Emacs, Vim, Perl, Python, Apache m.fl.)
 GNU-værktøjerne GCC, Glibc, Binutils, og Make
 preemptiv flertrådet multitasking
 understøttelse for SMP (symmetrisk multiprocessering)
 drivere for langt det meste hardware (video-, lyd-, og netværkskort)
 oversat til mere end 10 sprog, deriblandt Dansk

Eksterne henvisninger 

 Download Syllable OS
 Introduktion til Syllable OS 0.5.3

Unix-varianter
Frie styresystemer
Justin Gatlin

Justin Gatlin (født 10. februar 1982 i Brooklyn, New York City), er en amerikansk sprinter som gør sig bedst på 100-meterdistancen, men som dog også løber 200 m med succes. Han ramte topformen i den olympiske finale i 2004, hvor han vandt 100-meteren i tiden 9,85 sek.

Året efter ramte han igen den rigtige form på det rigtige tidspunkt. Han vandt 100 og 200 meteren ved VM i atletik i Helsinki i tiderne 9.88 og 20.04. Den 12. maj 2006 ved et stævne i Qatar tangerede han den daværende verdensrekord på 9.77 sat af Asafa Powell. Han har dog stadigt langt til verdensrekorden i 200 meter fra 2009, som lyder på 19.19 og indehaves af Usain Bolt.

Dopingmisbrug 
Gatlin fik i 2006 fire års karantæne for dopingmisbrug.

Kildehenvisning

Eksterne henvisninger 
  

Dopingsager i atletik
Olympiske mestre fra USA
Sprintere fra USA
Atleter ved sommer-OL 2004
Atleter ved sommer-OL 2012
Atleter ved sommer-OL 2016
Personer fra New York City
Flyveleder

En flyveleder står for sikker adskillelse og håndtering af lufttrafik både i luften og på jorden. En flyveleder er på et givent tidspunkt ansvarlig for en sektor, der kan dække et område på en lufthavn eller i luften. Flyveledelse er inddelt i tre kategorier – tårnkontrol, ind- og udflyvningskontrol samt områdekontrol. Desuden ydes i visse luftrum informationsservice. I Danmark er det flyvelederne hos Naviair i Kastrup, der er ansvarlige for håndtering af lufttrafik.

 Tårnkontrol – Står for bekræftelsen og klareringen af ruten som kaptajnen eller luftfartselskabet på forhånd har indsendt til flyvekontroltjensten, sikker håndtering af flytrafik på jorden via rulleveje, standpladser mv. i en lufthavn samt alle start- og landingsbaner, VFR trafik i kontrolzonen (CTR) og start- og landingstilladelser.
 Ind- og udflyvningskontrol – Kontrollerer både indgående og udgående trafik ved større og/eller mindre flyvepladser. Opgaven består i at dirigere trafik på vej til/fra lufthavne sikkert fra lufthavnen ud på flyveruten eller omvendt.
 Områdekontrol – Står for overordnet håndtering af flytrafik som ikke er kontrolleret i en specifik lufthavn. Opgaven består i af dirigere trafik mellem lufthavne, når denne opgave ikke er dækket af den lokale ATS-enhed (Ind- og udflyvningskontrol).

 Informationsservice – Hvis opgave ikke er at dirigere trafik og adskille denne fra anden, men at informere piloter om vejrforhold og anden trafik. Forbindes som oftest med ukontrolleret luftrum. I Danmark udføres flyveinformationstjeneste i både kontrolleret og ukontrolleret luftrum. Flyveinformationstjeneste tilbydes piloter der flyver efter de Visuelle Flyve Regler (VFR), samt piloter i ukontrolleret luftrum der flyver efter Instrument Flyve Reglerne (IFR).
Tårnflyvelederens primære værktøj er det visuelle billede af trafikken, der kan opnås ved at kigge ud af tårnets vinduer (Dette er netop grunden til, at denne er placeret i et tårn). Ind- og udflyvningskontrol samt områdekontrol benytter typisk radar som primært værktøj til dirigering af lufttrafik. Dette kan ske ved hjælp af transponder. Civile danske flyveledere er ansat i selskabet Naviair. Militære flyveledere er ansat i Flyvevåbnet under Forsvarsministeriet.

Stillingsbetegnelser
Luftfart
Navigation
VFR

VFR er en forkortelse for visuelle flyveregler (en: Visual Flight Rules). Flytrafik kan enten høre til typen VFR eller IFR. IFR er såkaldt instrumentflyvning, som tillader flyvning i bl.a dårligt vejr, mens flyvning under VFR kun kan finde sted når vejret opfylder specifikke krav, kaldet VMC-minima.
Ved en VFR-flyvning er pilotens primære navigationshjælpemidler de visuelle referencer på jordoverfladen, der kan ses fra cockpittet, til forskel fra en IFR-flyvning hvor bl.a. RNAV-udstyr, GPS, radiofyr mv. er de primære navigationshjælpemidler.

Luftfart
Navigation
Susie Gibson

Susie Gibson 31. oktober 1890 – 16. februar 2006 var 3. ældste person i verden på det tidspunkt hun døde.

Hun var født Susie Potts men efter hun blev gift i 1915 med James W. Gibson, blev hendes efternavn også Gibson. Han døde allerede i 1955 og i 1987 døde deres eneste søn 70 år gammel. På det tidspunkt var Gibson allerede 96 år.

Hun levede for sig selv til hun blev 104 år, hvor hun flyttede på plejehjem. 10 år efter da hun var blevet 114, var det muligt at få et interview med hende, hvor hun i en time snakkede om mange historiske ting; blandt andet da Titanic sank i 1912.

I mange år rykkede hun frem og tilbage på ranglisten over ældste mennesker, og da María Esther Capovilla blev fundet, rykkede hun ned på en 4. plads. Efter Bettie Wilson døde 13. februar 2006, rykkede op på en 3. plads, men allerede 3 dage efter døde hun selv, 115 år gammel.

Noter

Ældste mennesker i nyere tid
Personer fra USA
Wilhelmine Schröder-Devrient

Wilhelmine Schröder-Devrient (født 6. december 1804 i Hamburg, død 26. januar 1860 i Coburg) var en tysk operasanger.

Schröder-Devrient var datter af skuespillerinden Sophie Schröder og tenoren Friedrich Schröder.

I 1823 giftede hun sig med Karl Devrient, som hun blev skilt fra i 1828. I 1847 blev hun gift med Oskar von Döring, en bedragerisk officer, som hun blev skilt fra i 1848. Hun deltog i revolutionen i 1848 og blev fængslet. I 1850 ægtede hun Heinrich von Bock, en rig godsejer, som hun forlod i 1852.

Sin første rolle fik hun som 15-årig som Aricia i Friedrich Schillers oversættelse af Racines Phèdre, og i 1821 gjorde hun så stor lykke som Pamina i Mozarts Tryllefløjten (Die Zauberflöte), at hun var sikret en stor operakarriere.

Hun nåede stor popularitet i Dresden og andre steder. Hun fik sin debut i Paris i 1830, og hun sang i London i 1833 og 1837.

Schröder-Devrient sang i flere vigtige operapartier ved urpremiererne, blandt andre Leonore i Beethovens Fidelio i 1829. Richard Wagner så hende i denne rolle da han var 16, og han blev blændet af hendes kunst. Hun skulle synge flere vigtige roller for ham: Adriano i Rienzi, Senta i Den flyvende Hollænder (Der fliegende Holländer) og Venus i Tannhäuser.

Som sanger havde hun en sjælden stemmekvalitet og et dramatisk udtryk, som var lige så stærkt i koncertsalen som i operahuset.

Operasangere fra Tyskland
Personer fra Hamborg
Bettie Wilson

Bettie Wilson (født 13. september 1890, død 13. februar 2006) var 3. ældste person i verden på det tidspunkt hun døde.

Wilson blev den ældste levende person i USA da Emma Verona Johnston døde 1. december 2004, men blev rykket ned på en 2. plads da Elizabeth Bolden blev fundet i april 2005.

Sidst i april flyttede den 114-årige Wilson ind i et nyt hjem, senere i september 2005 fejrede hun sin fødselsdag og, at hun var blevet den 3. ældste levende person i verden.
Præcis 5 mdr. senere døde Bettie Wilson i en alder af 115 år. Hun efterlod 5 børnebørn, 46 oldebørn, 95 tipoldebørn og 38 tip-tip-oldebørn.

Ældste mennesker i nyere tid
Personer fra USA
Rekrut

En værnepligtig menig vil i de første fire måneder blive betegnet som en rekrut. Derefter har han overstået sin rekruttid og vil derefter blive kaldt for basse.

Militære titler

it:Gradi dell'esercito svizzero
Stolestade

Stolestader kaldes de kirkebænke, som benyttes af menigheden i kirken.

Indtil sengotikken havde man ikke faste bænke i kirkerne. Ved reformationens indførelse var der stadig mange kirker uden bænke, men herefter vandt de hurtigt indpas. Ud mod midtergangen har bænkene ofte gavle.
I gotikken kunne disse have foldeværksornamentik af forskellig art. I renæssancen blev mange kirker underlagt den lokale herregård, og kirken skulle med sin indretning sikre adelsmandens navns udødelighed. Gavlene fik nu en trekantet tympanon som afslutning for oven, og gavlen smykkedes med bomærke eller våbenskjold til minde om kirkens verdslige ejer.

Stolestaderne kunne oprindelig lejes og gav dermed en indtægt for kirken. Det stedlige herskab havde ofte dekoreret sin stol med sit adelsvåben. I Holmens Kirke findes lukkede herskabsstole hvor gardiner kan trækkes for.

På kirkebænken sad den ældre før den yngre, og den gifte før den ugifte. Mest attraktiv var at sidde nærmest midtergangen. Oprindelig sad mænd og kvinder i hver sin side af kirkens skib, set mod alteret: mænd til højre (sværdsiden, sydsiden), kvinder til venstre (spindesiden, nordsiden).

I Dejbjerg Kirke i Vestjylland findes en særlig afdeling for egnens rakkere, de særlige 'rakkerstole'.

Galleri

Kilder

Kirkearkitektur